als_Latn dik_Latn sag_Latn
Politika për privatësinë
Ne respektojmë privatësinë e gjithkujt që viziton këtë faqe interneti. Për rrjedhojë, dëshirojmë t'ju informojmë në lidhje me mënyrën sesi ne mund t'i përdorim të dhënat tuaja personale. Ju rekomandojmë që të lexoni këtë politikë për privatësinë në mënyrë që të kuptoni qasjen tonë për përdorimin e të dhënave tuaja personale.
Duke dërguar të dhënat tuaja personale, konsiderohet se keni dhënë pëlqimin tuaj - kur është e nevojshme dhe e përshtatshme - për dhënien e informacioneve të përmendura në këtë politikë.
-
Çfarë mbulon kjo politikë për privatësinë?
Politika për privatësinë shërben për t'ju informuar në lidhje me përdorimin e informacionit tuaj personal të mbledhur gjatë vizitës suaj në një nga faqet tona të internetit.
Kjo politikë për privatësinë zbatohet për shumicën e faqeve tona të internetit, por mund të ketë raste ku ka nevojë për një politikë disi më të ndryshme për privatësinë. Sa herë që një faqe interneti e Shell ka një politikë të ndryshme për privatësinë, do të bëhet e qartë se ajo politikë për privatësinë ndryshon nga politika e përgjithshme e Shell për privatësinë. Në lundrimin tuaj nëpër faqet e internetit të Shell, jeni të lutur të kontrolloni politikën për privatësinë në çdo faqe interneti që vizitoni dhe mos supozoni që kjo politikë për privatësinë zbatohet për të gjitha faqet e internetit të Shell.
-
Kush është përgjegjës për të dhënat personale që mblidhen në këtë faqe?
Të dhënat tuaja personale kontrollohen nga Shell International B.V., një shoqëri e regjistruar në Holandë me numërregjistrimi 27155369, dhe me seli në adresën Carel van Bylandtlaan 30, 2596 HR Hagë, Holandë.
-
Shënim i veçantë - nëse jeni nën 13 vjeç
Faqja jonë e internetit nuk i drejtohet fëmijëve nën 13 vjeç dhe nuk do të mbledhë, përdorë, ofrojë apo përpunojë në asnjë formë tjetër dhe me vetëdije të dhëna personale të fëmijëve nën moshën 13.
Për këtë arsye, ju kërkojmë që nëse jeni nën 13 vjeç të mos na dërgoni të dhëna personale (për shembull emrin, adresën dhe adresën e emailit). Nëse jeni nën 13 vjeç dhe gjithsesi dëshironi të bëni ndonjë pyetje apo ta përdorni këtë faqe interneti në një mënyrë ku ju kërkohet të dërgoni të dhëna personale, jeni të lutur të merrni prindin ose kujdestarin që ta bëjë këtë gjë në emrin tuaj.
-
Qëllimi i mbledhjes së të dhënave tuaja
Një nga qëllimet e faqes sonë të internetit është që t'ju informojë se kush jemi ne dhe se çfarë bëjmë. Ne mbledhim dhe përdorim informacionin personal (duke përfshirë emrin, adresën, numrin e telefonit dhe emailin) për t'ju ofruar më mirë shërbimet apo informacionin e kërkuar. Në këtë mënyrë, ne e përdorim informacionin tuaj personal që:
- t'u përgjigjemi pyetjeve ose kërkesave të dërguara nga ju
- të përpunojmë porosi ose aplikime të dërguara nga ju
- të administrojmë ose të përmbushim detyrimet tona në lidhje me çdo marrëveshje që ju keni lidhur me ne
- të parashikojmë dhe të zgjidhim problemet për çdo mall apo shërbim që ju kemi ofruar
- të krijojmë produkte ose shërbime që mund të plotësojnë nevojat tuaja.
Për të optimizuar shërbimet tona, ne duam të përdorim të dhënat tuaja personale për marketing të drejtpërdrejtë. Meqenëse ne respektojmë privatësinë tuaj, ne do t'i përdorim të dhënat tuaja personale për këtë qëllim vetëm kur ju të jeni në dijeni për këtë fakt dhe, nëse nevojitet, do të kërkojmë pëlqimin tuaj përpara se të përdorim të dhënat tuaja personale për marketing të drejtpërdrejtë.
Përveç kësaj, nëse në çdo moment ju dëshironi që ne të mos përdorim më të dhënat tuaja për ndonjë ose për të gjitha qëllimet e mësipërme, ju lutemi na kontaktoni në mënyrën e përcaktuar më poshtë. Ne do të ndalojmë përdorimin e informacionit tuaj për këto qëllime sa më shpejt të jetë e mundur në mënyrë të arsyeshme.
Përveç kësaj, të dhënat personale të mbledhura do t'u përcillen (ndonjëherë) palëve të treta të përzgjedhura, të cilat mund të ndodhen jashtë Zonës Ekonomike Evropiane ("ZEE"), si pjesë e shërbimeve që ju ofrohen përmes faqes sonë. Për shembull, kjo mund të ndodhë kur ndonjë nga serverat tanë herë pas here mund të vendoset në një shtet jashtë ZEE-së ose ndonjë nga ofruesit e shërbimeve tona ndodhet në një shtet jashtë ZEE-së.
Këto palë të treta nuk do ta përdorin informacionin tuaj personal për asnjë qëllim tjetër të ndryshëm nga ai për të cilin kemi rënë dakord me ta. Shell u kërkon atyre palëve të treta të zbatojnë nivele të përshtatshme mbrojtjeje për të ruajtur informacionin tuaj personal.
Ne e respektojmë informacionin tuaj personal dhe rrjedhimisht ne ndërmarrim hapa për t'u siguruar që të drejtat tuaja të privatësisë të vazhdojnë të mbrohen nëse ne përcjellim informacionin tuaj jashtë ZEE-së. Përveç kësaj, nëse ju përdorni shërbimet tona kur ndodheni jashtë ZEE-së, informacioni juaj mund të transferohet jashtë ZEE-së për t'ju mundësuar ato shërbime.
Përveçse siç përcaktohet në këtë politikë për privatësinë, ne nuk do të zbulojmë pa lejen tuaj asnjë informacion personal të identifikueshëm, përveç rastit kur gëzojmë të drejtën ose kur me ligj na kërkohet të veprojmë në këtë mënyrë (për shembull, nëse na kërkohet ta japim këtë informacion në një proces gjyqësor ose për qëllime të parandalimit të mashtrimit apo krimeve të tjera), ose nëse ne besojmë se ky veprim është i nevojshëm për të mbrojtur dhe/ose përkrahur të drejtat tona, pronën apo sigurinë personale dhe atë të përdoruesve/klientëve tanë ose individëve të tjerë.
Ju sigurojmë se nuk do ta përdorim informacionin tuaj personal për asnjë qëllim nëse na keni kërkuar që të mos e përdorim informacionin tuaj në këtë mënyrë, në momentin që na keni dërguar këtë informacion apo më vonë.
-
Mbledhja e informacionit jo personal
Ne mund të mbledhim në mënyrë automatike të dhëna jo personale rreth jush, si për shembull lloji i shfletuesit të internetit që ju përdorni ose faqja e internetit përmes së cilës jeni lidhur me faqen tonë të internetit. Gjithashtu, ne mund të grumbullojmë të dhëna të cilat ju i keni dërguar në faqen e internetit (për shembull, moshën tuaj dhe qytetin ku jetoni). Ju nuk mund të identifikoheni përmes këtij informacioni dhe ky informacion përdoret për të na ndihmuar ne që të ofrojmë një shërbim efikas në këtë faqe interneti. Herë pas here, ne mund t'u japim palëve të treta këtë informacion jo personal ose të dhënat e mbledhura, për t'i përdorur në lidhje me këtë faqe interneti.
-
Bashkëveprimi mes nesh
Neve na interesojnë pikëpamjet tuaja dhe i vlerësojmë reagimet dhe komentet nga klientët dhe vizitorët tanë, ndaj dhe kemi vendosur tabela për njoftime, kemi krijuar grupe për lajme, komente, emaile, ambiente për forume dhe/ose dhoma bisedash. Nëse në çdo moment kjo faqe interneti shfaq ndonjë dhomë bisedash, tabelë njoftimi, grupe për lajme etj., ne mund t'i mbledhim të dhënat personale që ju jepni.
Ky informacion do të përdoret në përputhje me këtë politikë për privatësinë. Megjithatë, sigurisht që ne nuk mund të kontrollojmë dhe as nuk mund të jemi përgjegjës nëse palë të tjera përdorin informacionin personal që ju u jepni atyre përmes kësaj faqeje interneti. Ju inkurajojmë që të jeni të kujdesshëm në lidhje me informacionin personal që jepni në këtë mënyrë.
-
Mbajtja e të dhënave të sakta
Ne synojmë t'i mbajmë informacionet që kemi për ju sa më të sakta të jetë e mundur. Nëse dëshironi të rishikoni, ndryshoni apo fshini të dhënat që na keni dhënë, ju lutemi na kontaktoni në mënyrën e përcaktuar më poshtë.
-
Siguria e të dhënave tuaja personale
Ne përdorim teknologji dhe politika me qëllimin për të mbrojtur privatësinë tuaj nga aksesi i paautorizuar dhe keqpërdorimi i të dhënave, dhe i përditësojmë këto masa sapo vihen në dispozicion teknologji të reja, sipas rastit.
-
Politikat e “Cookies”
Ne përdorim termin "cookies" (skedarë personalizimi) që i referohet cookies dhe teknologjive të tjera të ngjashme që mbulohen nga Direktivat e BE-së për privatësinë në komunikimet elektronike.
- Çfarë është një “cookie”?
"Cookies" janë skedarë të vegjël me të dhëna që shfletuesi juaj i vendos në kompjuterin apo pajisjen tuaj. Ato ndihmojnë shfletuesin tuaj të lundrojë në një faqe interneti dhe ato vetë nuk mund të grumbullojnë asnjë informacion të ruajtur në kompjuterin apo dosjet tuaja.
Kur një server përdor një shfletues të faqes së internetit për të lexuar "cookies", ato mund të ndihmojnë një faqe interneti të ofrojë një shërbim më miqësor ndaj përdoruesit. Për të mbrojtur privatësinë tuaj, shfletuesi juaj i mundëson faqes së internetit akses vetëm në skedarët e personalizimit që ju ka dërguar më parë.
- Pse i përdorim "cookies"?
Ne i përdorim "cookies" për të mësuar më shumë rreth mënyrës sesi ju ndërveproni me përmbajtjen e faqes sonë dhe që të na ndihmoni të përmirësojmë përvojën tuaj kur vizitoni faqen tonë të internetit.
"Cookies" memorizojnë llojin e shfletuesit që ju përdorni dhe se cilin softuerë tjetër shfletuesish keni instaluar. Ata gjithashtu memorizojnë preferencat tuaja, si për shembull gjuhën dhe rajonin, të cilat mbeten si konfigurime automatike kur vizitoni përsëri faqen e internetit. Ato ju ndihmojnë edhe të vlerësoni faqet dhe të plotësoni formularë komentesh.
Disa nga "cookies" që ne përdorim janë skedarë të përkohshëm dhe zgjasin vetëm deri sa të mbyllni shfletuesin tuaj, ndërsa disa të tjerë janë skedarë të përhershëm që ruhen më gjatë në kompjuterin tuaj. Për më shumë detaje rreth llojeve të ndryshme të skedarëve "cookies" që ne përdorim, mund lexoni politikën tonë për "cookies".
- Si përdoren “cookies” të palëve të treta?
Për disa nga funksionet brenda faqes sonë të internetit, ne përdorim furnizues të palëve të treta: për shembull, kur vizitoni që faqe me video të instaluara nga YouTube apo që lidhen me të. Këto video ose lidhje (dhe çdo përmbajtje tjetër nga furnizues të tretë) mund të përmbajë "cookies" të palëve të treta dhe ju mund të dëshironi të konsultoheni me politikat e këtyre faqeve të tjera të internetit për informacione në lidhje me përdorimin e këtyre skedarëve prej tyre. Për më shumë detaje për "cookies" të palëve të treta që ne përdorim, ju lutemi të lexoni faqen tonë për llojet e tyre.
- Si t'i refuzoj dhe fshij "cookies"?
Ne nuk do të përdorim "cookies" për të mbledhur informacion që ju identifikon personalisht. Megjithatë, nëse dëshironi këtë gjë, mund të zgjidhni të refuzoni ose të bllokoni "cookies" që vendosen nga Shell ose faqet e internetit të çdo furnizuesi të tretë duke ndryshuar konfigurimin e shfletuesit tuaj - Shih funksionin Ndihma në shfletuesin tuaj për më shumë detaje. Sjellim në vëmendje që shumica e shfletuesve i pranojnë automatikisht "cookies" kështu që nëse nuk dëshironi përdorimin e tyre mund t'ju duhet të aktivizoni fshirjen apo bllokimin e tyre.
Gjithashtu, mund të vizitoni faqen http://www.allaboutcookies.org për më shumë detaje sesi të fshini apo të refuzoni "cookies" dhe për më shumë informacion të përgjithshëm për to. Për informacione sesi të përdorni "cookies" në shfletuesit e telefonave celularë dhe për detaje sesi të refuzoni apo t'i fshini këta skedarë, ju lutemi referojuni manualit të celularit tuaj.
Gjithsesi, mbani parasysh se nëse refuzoni përdorimin e tyre ju përsëri mund të vizitoni faqet tona të internetit, por disa nga funksionet mund të mos funksionojnë siç duhet.
-
Ndryshimet e kësaj politike
Ne mund të ndryshojmë herë pas here këtë politikë për privatësinë. Nëse bëjmë ndryshime thelbësore në këtë politikë për privatësinë dhe të mënyrës sesi i përdorim të dhënat tuaja personale, ne do t'i afishojmë këto ndryshime në këtë faqe dhe do të përpiqemi t'ju njoftojmë për çdo ndryshim të rëndësishëm. Ju lutem kontrolloni rregullisht politikën tonë për privatësinë.
-
Si mund të na kontaktoni?
Kontaktoni me Zyrën e Shell për Privatësinë nëse dëshironi të mësoni më shumë për politikën tonë për privatësinë.
als_Latn als_Latn als_Latn unk als_Latn als_Latn als_Latn unk als_Latn als_Latn unk als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn